ŉ Klein ‘Moolmantjie’ op padAndriëtte het die foto op Facebook gedeel. “Baie opgewonde om met julle te deel. Ons gaan ŉ klein Moolmantjie hê,” het die blondekop sangeres op Facebook aangekondig. Die pienkvoet word in Februarie verwag. Andriëtte en haar man, Glynn Moolman, is op 13 Junie verlede jaar getroud. Glynn het ŉ seuntjie uit ŉ vorige verhouding. Andriëtte het onlangs by die Ghoemas met twee toekennings weggestap, naamlik beste kontemporêre album deur ŉ vrouekunstenaar asook dié van vrouekunstenaar van die jaar. Sy is in 2007 aangewys as die naaswenner in die Suid-Afrikaanse TV-sangkompetisie Idols.